
Κ. Καλογερόπουλος Δρ. Πανεπιστηµίου Αιγαίου: 


Αυσϊγαοϊ 

Μαρϊς ἴη ΒγζαΠΙίΠθ 6Γα ἰς α ᾶ5θ ἴπαϊ οθΓϊαἰΠΙΥ ηθθᾶς ΠΊΙΕΒ ΠΊο(Γθ «ρᾶςθ ἴπαη 9Π6 ας ἵπ ἴῃμα 
ηιϊτθά οοπἰαχϊ οἳ α ῥΡ8ρ6Γ. Ας α πιαϊϊεγ οἵ [αοἳ, να ννΙΙ ἴοεις οη 5οπιθ θἰοπιεπὶς ἴῃαί να 
οοησἰάθιθα ἰπαϊσαϊϊνθ οἳ οἱµΓ Ἱορίο απα αμίί ἱηπ[ογπιαῖίνθ, |θανίπρ ασἰἀςθ ἴπο ρθηθίαΙ 
οοησἰαθΓαϊίοης. Μογς αθῖαῖις, ΠΊΟΓΘΟΝΘΓ, ΑΠ ἃ ΠΙΟΓΘ οχἰθηςσϊίνθ αΠα[γσὶς οἳ ἴπε σωρ]θεῖ 8η Ὀ6 
ςοιρβῃῖ ὈΥγ ἴπο ροιςἰςϊθηϊ ΓΘςΘΓΕΠΘΓ ἰΠ ἴΠς ν6ιγ ροοά αΠογῖς οἱ πιοάςθΓη αΓθεί ςεἰθηῖϊςσῖς. Βθδγοπα 
ΜίεῃαςΙ Ρεεἰ]ος Πἰςογίςα| οοπϊαχῖ νθ ϱΓοΙΠα ἰΠίς Γ85Θ8ΓΕΠ Οη αΓεΠαθοΙορίσα| δνἰάθεηεες γασι[]ηρ 
{ΓοΠῃ εχεαναϊἴίοης ἰηπ Απεπιμγίώηι. 


Η μαγεία στους χρόνους του Βυζαντίου είναι µια υπόθεση που ασφαλώς χρειάζεται πολύ 
μεγαλύτερο χώρο από αυτόν που διαθέτει κανείς στο περιορισμένο πλαίσιο µιας δημοσίευσης. 
Εκ των πραγμάτων, λοιπόν, θα επικεντρωθούµε σε κάποια στοιχεία τα οποία θεωρήσαμε 
ενδεικτικά για το θέµα µας και αρκετά πληροφοριακά, αφήνοντας κατά µέρος τις γενικόλογες 
θεωρήσεις. Περισσότερες λεπτομέρειες, άλλωστε, και εκτενέστερη ανάλυση του θέματος 
µπορεί να αναζητήσει ο επίµονος ερευνητής στις πολύ καλές προσπάθειες σύγχρονων Ελλήνων 
επιστημόνων". 


Για να θέσουµε τα πράγματα σε ένα συγκεκριµένο χρονικό πλαίσιο, ως σηµείο έναρξης της 
βυζαντινής περιόδου και συνεπώς της καταγραφής µας για τη βυζαντινή µαγεία θα 
μπορούσαμε να θεωρήσουμε τον πολιτικό διαμελισμό της ρωμαϊκής αυτοκρατορίας και την 
επισηµοποίηση αυτού του διαμελισμού µε την ίδρυση της νέας Ρώμης, της νέας πρωτεύουσας 
που πρόσφερε στους ανατολικούς λαούς της ρωμαϊκής αυτοκρατορίας «ιδιαίτερα στους 
Έλληνες- ένα νέο πολιτικό, γεωγραφικό, θρησκευτικό, κοινωνικό και Καλλιτεχνικό κέντρο”. Ο 
Ναςί[εν θέτει ως χρονολογική έναρξη της περιόδου την οριστική απόφαση του Κωνσταντίνου 
να χτίσει την νέα πρωτεύουσα στη θέση του Βυζάντιου. Παρεμπιπτόντως, το Βυζάντιο δεν ήταν 
η πρὠτη επιλογή του. Σκεπτόµενος αρχικά τη Ναϊσσό, τὀπο γἐννησής του, ο Ρωμαίος 
αυτοκράτορας πέρασε στην Σαρδική (Σόφια), τη Θεσσαλονίκη και την Τροία, όπου άρχισε 
µάλιστα να σχεδιάζει και να κτίζει µέρος των τειχών, τις πύλες κ.λπ.'. Η παράδοση θέτει 
µαγικοθρησκευτικά πλαίσια στο γεγονός της ίδρυσης της Κωὠωνσταντινούπολης, κάτι που 
συμβαίνει µε όλες σχεδόν τις µεγάλες πόλεις που λειτούργησαν ως δυναμικά κέντρα 
πολιτισμού απὀ τη μακρινή αρχαιότητα ως την περίοδο τουλάχιστον της Αναγέννησης. 


Βάσει των παραπάνω θα μπορούσαμε να δώσουμµετον περιεκτικό -αν και όχι µοναδικό- ορισμό 
πως µε τις λέξεις βυζαντινή μαγεία εννοούμε το σύνολο των ἄθ ππαοία στοιχείων που µάς 
παραδίδονται στη χρονική περίοδο που ορίσαµε ως βυζαντινή, θεωρώντας σηµείο έναρξης το 
έτος 324 και σηµείο λήξης την οριστική διάλυση της βυζαντινής αυτοκρατορίας µετά την άλωση 


1βλ. για παράδειγµα Βακαλούδη, 2001. 
Ζῃππει 1999, 16-17. 
Σβιομίει 1915, 248. 

της Κωνσταντινούπολης το 1453. Βέβαια, τέτοιου είδους καθορισµοί έναρξης και λήξης είναι 
κατά την ἀποψή µας λίγο-πολύ παρακινδυνευµένοι και παραπλανητικοί, ακόµα και όταν 
χρειάζονται για να ξεκαθαρίσουν το τοπίο της έρευνας και να την εντοπίσουν σε συγκεκριµένα 
χωροχρονικά πλαίσια. Η µαγεία ὡς πολιτισμικό Φαινόμενο είναι πανάρχαια και έχει το δικό της 
νήμα, το δικό της συνδετικὀ κρίκο µε το παρελθόν, καθώς στηρίζεται περισσότερο στην 
παράδοση, παρά στις θεωρητικές και πρακτικές εξελίξεις κάποιας σύγχρονης έρευνας. 


Εδώ χρειάζεται να ορίσουµε την μαγεία στο πλαίσιο της βυζαντινής σκέψης. Η μαγεία είναι 
συνδυασμός µιας ιδιαίτερης µορφής θρησκευτικής πίστης και ὁραστηριότητας, που δεν 
συµβιβάζεται µε τα δογματικά καθορισμένα πλαίσια της ορθόδοξης χριστιανικής πίστης στο 
Βυζάντιο’. Η μαγεία και η σχέση της µε τη θρησκεία δεν είναι σαφώς καθορισμένη, παρά τις 
προσπάθειες αρκετών επιστημόνων να δώσουν ένα σαφή ορισμό”, αλλά εδώ θα σημειώσουμε 
ότι στις πρωτόγονες κοινωνίες η εξέλιξη της θρησκευτικής πίστης θεμελιώνεται στη μαγεία». 
Για τους δογματικούς Χριστιανούς, ὠστόσο, η µαγεία δεν είναι τίποτε άλλο από µια πλάνη, µια 
παραίσθηση την οποία προκαλούν οι δαίµονες. Βέβαια, δεν κατανόησαν ποτέ και συνεχίζουν 
να µην κατανοούν ότι η αθ /[αείο παραδοχή της ύπαρξης δαιμόνων, σηµαίνει και αοε 
]αείΐο αποδοχή της µαγείας, ὡως δραστηριότητας ελέγχου των δαιμόνων, την πανάρχαια 
παράδοση της οποίας περιγράφει ο Στράβων (10.3.19-21), οὉμηρος/(Οδύσσεια,ΙΑ΄12-224)ήο 
Βιργίλιος (Αινειάδα, ΝΙ). 


Όμως, η μαγεία είναι ο µεγάλος εχθρός, γιατί αμφισβητεί τη µοναδική θέση του Θεού ως 
υπέρτατου ελεγκτή του κόσμου, ἐτσι όπως γίνεται τουλάχιστον αντιληπτός απὀ την χριστιανική 
θρησκεία, ιδιαίτερα στην εποχή του βυζαντινού θρησκευτικού Φονταμενταλισμού. Από την 
άλλη, βέβαια, για την µεγάλη πλειοψηφία που δεν ενδιαφερόταν για την προσέγγιση ή την 
κατανόηση των δογµατικών θέσεων, η µαγεία ήταν µια επιβαλλόμενη κατηγορία στο φάσμα 
της βυζαντινής θρησκευτικής συμπεριφοράς, η οποία κινείτο γενικὠς ανάµεσα στα άκρα της 
ύψιστης αδιαφορίας ή του φανατισμού. Από αυτή την οπτική γωνία η μαγεία είναι απλά ένας 
εναλλακτικός τρόπος δράσης, άλλοτε περισσότερο, άλλοτε λιγότερο αποτελεσματικός, 
προκειµένου να επιτευχθεί ο στόχος της προστασίας, της θεραπείας, της καλής τύχης ή της 
προφητείας. 


Στο γενικότερο πλαίσιο της ύστερης βυζαντινής πρακτικής και πίστης η µαγεία διακρίνεται απὀ 
τη γοητεία, καθώς λειτουργεί µέσω συγκεκριμένων τελετουργικών πρακτικών, και όχι µε τις 
εσώτατες, αυθόρµητες απόκρυφες δυνάμεις που συνδέονται µε την γοητεία. Είναι πίστη και 
πρακτική που μεταδίδεται είτε προφορικά, είτε µέσω κειμένων’. Στο Βυζάντιο, όµως, φαίνεται 
πως η µαγική δραστηριότητα ήταν η γοητεία και την ασκούσαν όλες οι τάξεις της βυζαντινής 
κοινωνίας, ακόµη και λόγιοι. Τούτη η διάκριση σε μαγεία και γοητεία σχετίζεται ιδιαίτερα µε 
τους τύπους των δαιμονικών δυνάµεων που ξεσήκωνε η µαγική δραστηριότητα, αν και στην 
ελληνική γλώσσα η διαφοροποίηση έρχεται µέσω των ορισμών που αποδίδονταν στους 
διαφορετικούς τύπους μαγικής δραστηριότηταςὲ. 





" 6γδεηΠεΙα 2009, 118. 
΄Αυπε 2008, 1507-57. 
6 ΕΓα76Γ 1994, ο-ἴοχῖ. 
” ΜαπνίεΚκ 1970, 11-13. 
8 ͵ ῃ ῃ Γ ῃ ΄ ῃ ῃ ῃ 
Μεταξύ των άλλων λέξεων που απαντώνται συνήθως είναι η µαγγανεία, η Φαρμακεία, η µαντεία, η 
επίκλησις (δαιμόνων) και η επερώτησις (πνευμάτων). 

Στο Βυζάντιο, εκτός των άλλων ορισμών απαντάται επίσης το φυλακτήριο χαρτίον, ο ορκισµός 
και η λεκανομαντεία. Αλλού, προκειµένου να αναφερθούν στις μαγικές πρακτικές γενικά, οι 
Βυζαντινοί χρησιμοποιούσαν ουδέτερες Φράσεις, όπως η τέχνη ή η πρακτική, (η πραγματεία). 
Με άλλα λόγια, η βυζαντινή µαγεία, ακόµη και στις πρὠιμες φάσεις της αυτοκρατορίας, 
εμποτισµένη µε την ελληνορωμαϊκή παράδοση, δε διαθέτει κάποιο σαφώς καθορισμένο 
νόημα, αλλά κινείται µε τους διαφορετικούς ορισμούς της στις επικράτειες της μαγείας, της 
γοητείας και στις παρυφέςτης θρησκευτικής συνείδησης. 


Μιχαήλ Ψελλός 

Για τον Μιχαήλ Ψελλό, που εντυπωσιάστηκε απὀ την αρχαία ελληνική γραμματεία, η παιδεία 
περιλαμβάνει την αρχαία ρητορική και Φιλοσοφία, ενώ παράλληλα δείχνει να αγνοεί τη 
«σοφία» των πατέρων της εκκλησίας”. Το σηµαντικό, όµως, σε σχέση µε τούτη τη σηµαντική 
φυσιογνωμία είναι το γεγονός πως ανέστησε κυριολεκτικά εκ νεκρών µια ολόκληρη ομάδα 
συγγραφέων που ασχολήθηκαν µε το απόκρυφο, όπως και βιβλία των οποίων η ύπαρξη 
αγνοείτο΄.. Μεταξύ του 9ου αι., εποχή του Φωτίου και του 11ου, εποχή του Ψελλού, είναι 
σπάνιες έως ανύπαρκτες οι αναφορές στις υπάρχουσες βυζαντινές πηγές για τον Ερµή τον 
Τρισµέγιστο και τα ΗοΓππείίσα, για τον Ιούλιο Αφρικανό και το Κοθσἰού για τον Πρόκλο και το Ώθ 
ατγίο Πἰθγαϊίσα, ἡ για τους Χαλδαϊκούς Χρησμούς, δηλαδή έργα Κλασικά για το πεδίο του 
μυστικισμού και της μαγείας. 


Όταν ο Ψελλός στο σηµαντικό ιστορικό έργο του, τη Χρονογραφία, λέει ότι δεν μπορούσε να 
βρει εντός ἡ εκτός της ελλαδικής επικράτειας, παρά την ενδελεχή του έρευνα, οποιοδήποτε 
ίχνος σοφίας ἡ διδασκάλους της"', κατανοούµε ότι µιλά για τα «μυστικά βιβλία», που κατά την 
ἀποψή του είναι πολύ σηµαντικά για την ατραπό της σοφίας. Ένα απὀ αυτά τα μυστικά βιβλία 
είναι οι Χαλδαϊκοί Χρησμοί””. Πρόκειται για ἑνα σύνολο εξάµετρων στίχων, που συντέθηκαν 
πιθανώς κατά τον 2οαι. Ο πραγματικός συγγραφέας δεν είναι γνωστός, αλλά σύμφωνα µετην 
παράδοση αποδίδονται στον Ιουλιανό πατέρα και γιο µετο ίδιο όνομα. 


Το υλικό των Χρησμών παρουσιάζει δύο γενικές τάσεις που μπορούμε να ονοµάσουµε 
Φιλοσοφικές ἡ θεολογικές αφενός και θεουργικές ή µαγικές αφετέρου. Η πρὠτη απὀ αυτές, η 
Φιλοσοφική ή θεολογική, αποκαλύπτει ένα σύστημα των δυνάµεων που κυβερνούν τον κόσµο 
και συσχετίζονται σε µια ιεραρχία που παρουσιάζει χαρακτηριστική προτίµηση στην τριαδική 
κατάταξη. Στην κορυφή της ιεραρχίας βρίσκεται µια τριάδα που αποτελείται απὀ την ανώτατη 
θεότητα, τη δημιουργική διάνοια και µια θηλυκή θεότητα που ταυτίζεται µε την Εκάτη. 
Ακολουθεί µια µακρά σειρά όντων που, καθώς κατεβαίνουν κατά σειρά σπουδαιότητας, 
έρχονται πλησιέστερα στον κόσµο της ύλης. Στο υψηλότερο σηµείο αυτής της σειράς στέκει µια 
τριάδα δυνάμεων, οι ίυγκες, οι συνοχείς και οι τελετάρχες, κάθε µία απὀ τις οποίες παίζει 
διακριτό ρόλο στη διακυβέρνηση του σύμπαντος. Στο κατώτερο άκρο βρίσκονται διάφοροι 
άγγελοι και δαίµονες, συμπεριλαμβανομένων των αγαδοδαιµόνων που βοηθούν την ψυχή στις 
προσπάθειές της να ανέλθει στην ανώτατη θεότητα και των κακών δαιμόνων, που είναι 
υπεύθυνοι για τα κακά που µαστίζουν την ανθρωπότητα, όπως οι ασθένειες και οι οδύνες. 





β6εκ 2000, 150-152. 

1οριΗγ 2009, 83-97. 

» Ιπιρθ[[ἰΖΖ6Γἱ αἵ α|. 1984, βιβλίο ΝΙ, κεφ. 3. 
12 Μαἰετείκ 1989, 1-46. 

Η άλλη όψη του χαλδαϊκού νομίσματος είναι ο κόσμος της θεουργίας και της μαγείας, µέρος 
της οποίας απεικονίζεται σε διασωθέντα αποσπάσματα, αλλά αναφέρεται καλύτερα από 
νεοπλατωνιστές όπως ο Πρόκλος, ο οποίος ασκούσε ενεργά την ιερατική τέχνη. Ο Ψελλός 
αναζήτησε ό,τι μπορούσε να βρει γύρω απὀ το θέµα. Ένας απὀ τους κύριους στόχους της 
θεουργίας ως τέχνη και των ιεροτελεστιών της είναι ο εξαγνισµός και η ανύψωση της ψυχής, 
έως ότου επιτευχθεί η ένωση µε την ανώτατη θεότητα. Δεδομένου ότι αυτή η διαδικασία 
ξεκινά απὀ το κατώτατο εγκόσµιο επίπεδο, η θεουργία περιλαμβάνει τόσο την προσέλκυση των 
αγαθών δαιμόνων, όσο και τον εξευμενισµό ή αποτροπή των κακών δαιμόνων. Δεν είναι να 
απορεί κανείς λοιπόν για το γεγονός ότι στην Εκάτη, µε τις μυθολογικές της διασυνδέσεις σε 
προγενέστερες εποχές, δίνεται ένας κεντρικός μαγικός και θεολογικός ρόλος στο σύστημα. Από 
κοσµολογικής άποψης σηµαντικό ρόλο παίζουν και οι ίυγκες. Λειτουργούν ως σκέψεις ή ιδέες 
που προέρχονται απὀ το νου της ανώτατης θεότητας, αλλά στη θεουργία είναι Φυσικά 
αντικείμενα που χρησιμοποιούνται στη μαγεία. Ένα είδος ίυγκος (που ονομάζεται και 
στρόφαλος) είναι ένας μαγικός τροχός που χρησιµοποιείται απὀ τον θεουργό για 
τελετουργικούς λόγους. Ο ίδιος ο Ψελλός εξηγεί ότι ο στρόφαλος, γνωστός ως Εκατικός, ήταν 
µια χρυσή σφαίρα µε μαγικούς χαρακτήρες γραµµένους πάνωτης. Είχε ένα σάπφειρο στο µέσο 
και χρησιμοποιείτο κατά τη διάρκεια των επικλήσεων. 


Σε έναν άλλο τύπο τελετουργίας, σύµφωνα πάντα µε πληροφορίες που παίρνουμε απὀ τον 
Ψελλό, ο θεουργός χρησιμοποιούσε τα αγάλματα συγκεκριμένων θεοτήτων προκειµένου να 
καθιερώσει επαφή µαζί τους. Η διαδικασία της επαφής περιελάμβανε, μεταξύ άλλων, ειδικές 
λίθους, βότανα, ζώα και µερικές φορές αρωματικές ουσίες (αρώματα), που καίγονταν ως 
θυμίαμα. Λίθοι και βότανα χρησιμοποιούνταν επίσης σε άλλες τελετουργίες για να εκφοβίσουν 
τους κακούς δαίµονες ή για να καθαρίσουν την ψυχή. Ο Ιάμβλιχος µας λέει ότι στην τέχνη της 
θεουργίας ορισμένα υλικά -συγκεκριμένοι λίθοι, Φυτά, ζώα και αρωματικές ουσίες- 
θεωρούνταν ιδιαίτερα κατάλληλα για την επίκληση της παρουσίας θεοτήτων. 


Οι ανασκαφές στο Ανεμούριον (Απεπιυγίµπι) 

Μια ομάδα αντικειμένων που βρέθηκαν κατά τη διάρκεια ανασκαφών στη µικρή πόλη 
Ανεμούριον, στις ακτές της Ισαυρίας”', αποτελείται απὀ αποτροπαϊκά αντικείµενα, µε σκοπό τη 
Φύλαξη των ιδιοκτητὠν τους απὀ το κακό µάτι στην καθημερινότητά τους. Η χρονολόγησή τους 
υποδεικνύει ότι χρησιμοποιούνταν σε µια εποχή κατά την οποία οι δημιουργικές ενέργειες της 
κοινότητας είχαν ήδη στραφεί στη Χριστιανική θρησκεία, εξαιτίας των διάσπαρτων 
χριστιανικών ναών στην πόλη και τον περιβάλλοντα χώρο, όπως και των μωσαϊκών µε τη 
χριστιανική θεματολογία. Από αυτή την άποψη το Ανεμούριον δεν ήταν αναμφίβολα 
διαφορετικό από τις άλλες κοινότητες της ανατολικής Μεσογείου στις αρχές της βυζαντινής 
περιόδου. Κρυμμένη πίσω απὀ την αφοσίωση στην νέα πίστη, σαφώς παρέμεινε µια βαθειά 
σύνδεση µε πρακτικές Κληρονομημµένες απὀ κάποιο ἀάχρονο παρελθὀν, στο οποίο 
περιλαμβάνονται διάφορες μορφές μαγείας. 


Από όλες αυτές τις µορφές η πλέον διαδεδομένη είναι εκείνη που σχετίζεται µε το κακό μάτι, 
γνωστή ως φὑδόνος, θασκανία, θασκοσύνη, θασκανός οφδαλμµός, ή ἱπνίαία και ἱηνίαίοςσις οειµι5 
στα Λατινικά. Αυτή η αόρατη δύναμη μπορούσε να ακρωτηριάσει ζώα, να καταστρέψει τη 
συγκομιδή, να καταστήσει τις γυναίκες στείρες, να χτυπήσει τα παιδιά, ή να καταστρέψει το 
σπίτι, τον πλούτο και την υγεία του θύματος. Παραδείγματα της επιρροής της και των µέτρων 
που λαμβάνονταν για να την αντιμετωπίσουν υπήρξαν, και υπάρχουν αναμφίβολα στο 


1 βιςςεΙ 1980, 221-228. 

σύγχρονο κόσµο µας πολυάριθµα, τουλάχιστον στις µη αστικές κοινωνίες, σε όλη την 
ανατολική Μεσόγειο µε πολυάριθµες μορφές. 


Στην αρχαιότητα, οι ιδιοκτήτες των σπιτιὼν έγραφαν αποτροπαϊκούς τύπους µε τους οποίους 
συνόδευαν τον σταυρό στις πόρτες τους”, έψαλλαν ειδικές προσευχές για να αποτρέψουν τον 
Κίνδυνο, µερικές φορές ακόµη και µε τη βοήθεια της εκκλησιαστικής αρχής; Και απευθύνονταν 
στους φίλους, τους συγγενείς και τα παιδιά τους µε τη λέξη αθάσκαντος. Πάνω απ’ όλα όµως 
φορούσαν Φυλακτά, δακτυλίδια και άλλα ταλισµανικά σύμβολα, για να προστατεύονται από το 
Φθονερό µάτι"». Αυτά τα προστατευτικά φυλακτά αντλούν την καταγωγή τους απὀ την αρχαία 
ρωμαϊκή παράδοση των /θθγµα, των αποτροπαϊκών Φυλακτηρίων. Το Φυλακτήριο µε την 
εγγενή του δύναμη (μάνα) φυλάσσει εκείνον που το φορά απὀ το κακό και εισάγει στην ζωή 
του το καλό". Στην περίπτωση αυτού του Φυλακτηρίου ή τάλισμαν, όπως συνηθίζεται να 
λέγεται, δεν εμπλέκεται κάποια τελετουργική δραστηριότητα. Η δύναμή του είναι παθητική, 
αλλά σταθερά προστατευτική. 


Κατά κανόνα τέτοιες πεποιθήσεις θεωρούνταν απαράδεκτες απὀ τις αρχές, κοσμικές και 
εκκλησιαστικές, όπως είναι εμφανές από τις γραφές των πατέρων της εκκλησίας, οι οποίες 
είναι γεμάτες µομφές ενάντια στον δεισιδαιµονικόὀ Φόβο του κακού ματιού και στα Φυλακτά 
που συνδέονται µαζί του. Κανένα κήρυγμα, όµως, ούτε ακόµη και η περιστασιακή επιβολή 
ποινών απὀ τις κοσμικές" και θρησκευτικές αρχές, (σύνοδος της Λαοδίκειας) δε φαίνεται να 
περιόρισε τη χρήση των Φυλακτών. Το πὀσο διαδεδοµένη ήταν η χρήση τους µπορεί να 
συναχθεί απὀ την αρχαιολογική έρευνα των υπό εξέταση αντικειμένων, η οποία παρέχει 
αντικειμενική άποψη για το πὠς οι απλοί άνθρωποι αντιμετώπιζαν το κακὀ μάτι στην 
καθημερινή ζωή. τους, αντίθετα από την προκατειληµµένη μαρτυρία των περισσότερων 
κειμένων της βυζαντινής γραμματείας. 


Από τα ευρήµατα ξεχωρίζει ένα οβάλ φυλακτό απὀ υαλόμαζα, χαραγμένο και στις δύο όψεις 
του. Σε µια πλευρά εµφανίζεται το τρισάγιον (Ησαΐας, 6:3 «Άγιος, άγιος, άγιος Κύριος Σαθαὀῦ), 
µια τυποποιημένη αποτροπαϊκή φόρμουλα Χριστιανών και Εβραίων για την εκδίωξη των κακών 
πνευμάτων. Στην άλλη πλευρά υπάρχει ένα κείµενο, το οποίο διακηρύσσει την 
αποτελεσμµατικότητα της σφραγίδας του Σολομώντος, (σφραγ[ίς Σο]λομόνος έχει την 
θασκανίαν). Σε αυτό το πλαίσιο ο Σολομών ήταν ο μεγάλος µάγος του κόσμου που ασκούσε 
έλεγχο σε όλα τα κακά πνεύματα. Σύµφωνα µε το ΤοσίαπιθηίµΠη δοΙοπιοπίς, πρὀγονο των 
μαγικών γραφών΄”, το αποτελεσµατικότερο όπλο του Σολομώντα στις µάχες του µε τους 
δαίµονες ήταν ένα δαχτυλίδι µε µια µαγική σφραγίδα, την οποία παρέλαβε κατευθείαν απὀ τον 
Θεό µέσω του αρχάγγελου Μιχαήλ (ρᾳ 122, στηλ. 1315-58). Η συγκεκριμένη σφραγίδα έχει την 
δύναμη να περιορίζει όλους τους γήινους δαίµονες, αρσενικούς και θηλυκούς. Συνεπώς, η 
σφραγίδα του Σολομώντα διαδραματίζει έναν Κρίσιµο ρόλο στον εξορκισμό των δαιμόνων” {). 
Το Φυλακτό του Ανεµουρίου Φαίνεται πως προοριζόταν πιθανώς ως Φυλακτήριο που 





14 ᾷγαροἰγς 1922, πο. 230. 

ἸΤέτοιου είδους προσευχές µπορεί να αναζητήσει κανείς στο Σαλίβερος, Μ., (εκδ) (χ.χ.), Μικρόν 
Ευχολόγιον, Αθήνα. 

Ίδβοππεγ 1950, 95-99. 

17 Βυγγίςς 1931, 76. 

150 Κωνστάντιος Β΄ καταδίκασε αδιάκριτα όλουςτους οιωνοσκόπους καιτους προφήτες που γνώρισε ο 
αρχαίος ρωμαϊκός κόσμος και τους χαρακτήρισε εχθρούς της ανθρώπινης Φυλής, (Πωππαηί οεπογίς ἱπίπιί[εῦ. 

Πιθανώς ιουδαϊκής προέλευσης, χρονολογηµένη στον 3οαι. 
Βοηπε; 1950, 208-13. 

μπορούσε να παρέχει στον ιδιοκτήτη του τη μαγική δύναμη της αρχικής σφραγίδας του 
Σολομώντα. 


Την ἴδια λειτουργία µε το χαραγμένο φυλακτό Φαίνεται πως είχαν και δύο οβάλ δίσκοι από 
λεπτό χαλκό, οι οποίοι βρέθηκαν µαζί στις ανασκαφές. Στο ένα απεικονίζεται ένα μάτι 
τρυπηµένο απὀ δύο λόγχες και ένα τριγωνικό λογχοειδές μαχαίρι. Κάτω απὀ το μάτι 
απεικονίζεται µια συνάθροιση ζώων, ανάµεσα στα οποία περιλαμβάνονται δύο Φίδια, ένας 
σκορπιός, ένα λιοντάρι και µια λεοπάρδαλη. Στο ἀνω τµήµα υπάρχει η επιγραφή Κύρι θοήδι. Σε 
δεύτερο δίσκο παρουσιάζεται ένας καβαλάρης µε στρατιωτική περιβολή, να Φέρει λόγχη στο 
δεξί χέρι του Ένας κακοσχηµατισµένος δαίµονας, προφανώς θηλυκός, βρίσκεται πρηνής κάτω 
απὀ το ἀλογότου. Κάτω από τον δαίµονα απεικονίζεται ένα λιοντάρι να ορµά. Το γεγονός ότι 
συνδέεται µε τη γοητεία του Φθονερού οφθαλμού Φαίνεται απὀ επιγραφή ΦΘΟΝΟΣ, αµέσως 
από πάνω του”. Γίνεται σαφές, λοιπόν, ότι ο ιππέας είναι ο Σολομών, ο πολέμιος των μάγων 
και διαπερνά τον θηλυκό δαίμονα που αντιπροσωπεύει τα δεινά εκείνου που φορά το 
Φυλακτό. Η αντίστροφη σκηνή απεικονίζει ένα κακό µάτι, που αντιπροσωπεύει την κακοήθη 
ματιά (φδονερή) είτε στη µορφή κακόβουλων ανθρώπων ή δαιμόνων. Η κακή δύναμη που 
ενσωματώνεται στο µάτι, περιορίζεται απὀ τη µαγική επίδραση του Σολομώντα. 


Τα µοτίβα και των δύο πινακίδων απαντώνται σε όλη την ανατολική Μεσόγειο, όχι µόνο σε 
ὠοειδείς ή στρογγυλές πινακίδες, αλλά και σε δαχτυλίδια, χαραγµένους πολύτιμους λίθους και 
βραχιόλια. Το πλέον χαρακτηριστικό παράδειγµα είναι ένα χάλκινο φυλακτό από τη Σμύρνη. 
Όχι µόνο καθορίζεται σαφώς ο ακριβής χαρακτήρας κάθε σκηνής, αλλά η επιγραφή σε κάθε 
όψη µας παρέχει σηµαντικά στοιχεία. Γύρω απὀ την εικόνα του ιππέα το κείµενο έχει ως εξής: 
Ψεύγε µεμισιµένη Σολομών σε διώκει. Στην άλλη πλευρά το κείµενο συμπληρώνεται µε την 
επιγραφή: σφραγίς Σολομώντος απὀδιωξον παν κακόν από του φορούντος. 


Ένα άλλο αντικείµενο µε καταφανή αποτροπαϊκό χαρακτήρα είναι ένα στρογγυλεµμένο καλούπι 
από οπτή γη, διακοσμημένο µε επιγραφή στην περιφέρειά του. Η επιγραφή είναι ευλογία του 
αγίου Ραφαήλ και στο καλούπι απεικονίζεται ένας άγιος µε την επιγραφή που αποδίδει την 
ταυτότητά του. Κάποτε πιστευόταν γενικά τι όλα αυτά ήταν απλά σύμβολα, ενθύμια 
προσκυνήµατος. Στην περίπτωση του Ραφαήλ και των άλλων αρχαγγέλων, όµως, τέτοιες 
σφραγίδες ήταν αποτροπαϊκές και απεικόνιζαν την αποτελεσματικότητά τους «ως 
διαµεσολαβητές του εξορκισμού, µια δύναμη που επιβεβαιώνεται σε κείµενα παπύρων και σε 
Φυλακτά. Μπορούμε έτσι να υποθέσουμε τη Φυλακτήρια χρήση των δίσκων που παράγονταν 
από αυτό το καλούπι, είτε κατασκευάζονταν από μέταλλο ή οπτή γη (1ειγαςοῖῖα). 


Ανταποδοτικό το βυζαντινό δίκαιο ὡς προς το χαρακτήρα του προέβλεπε εξανδραποδισµό για 
τους μάγους καιτους μάντεις µε µια σειρά νόμων ((οαεχ Τῃεοαοσίαηις, 9.16.4-6). Ωστόσο, απ’ 
ό,τι Φαίνεται οι νόμοι δε λαμβάνονταν υπ ὀψιν, κάτι που συνέβαινε και στις διάφορες φάσεις 
της ρωμαϊκής αυτοκρατορίας, του Φυσικού πρόγονου του Βυζάντιου. Με τη θεουργία, τη 
μαγεία, την οιωνοσκοπία, την τελετουργία, την αστρολογία και όλες τις όψεις σχεδόν της 
μαγείας ασχολήθηκαν ιδιαίτερα οι Βυζαντινοί, μεταφέροντας παράλληλα τη µαγική γνώση του 
παρελθόντος στη σύγχρονη εποχή. Αυτοκράτορες (για παράδειγµα ο Κοπρώνυμος), λόγιοι και 
πληβείοι ασκούσαν τη µαγική τέχνη είτε ως αποτροπαϊκή πρακτική, είτε για να προβλέψουν το 
μέλλον και να ζητήσουν την εύνοια της τύχης. 


21 6εμίµπηθοΓ ρε 1892, 74-75. 

Από αυτή την άποψη, λοιπόν, η ενδελεχής µελέτη της μαγείας στους βυζαντινούς χρόνους 
µπορεί να µας βοηθήσει να κρυφοκοιτάξουµε το κοινωνικό υπόβαθρο της πεποίθησης ότι η 
μαγική δραστηριότητα µπορεί να είναι επιβοηθητική για την επιβίωση στην καθημερινότητα. Η 
βυζαντινή περίοδος ιδιαίτερα στον 11ο αι., χαρακτηρίζεται για την ανασφάλεια που 
προκαλούσε τόσο στους κοινούς ανθρώπους, όσο και τους αριστοκράτες. Μια µατιά στο 
Στρατηγικόν του Κεκαυμένου θα µάς πείσει. Σε τέτοιες περιόδους γενικευµένης ανασφάλειας 
καλλιεργείται το ενδιαφέρον του ανθρώπου για το επέκεινα και κατ’ επέκταση για τη μαγεία. 
Δεν είναι καινοφανής τούτη η αντίληψη, καθώς όλες οι κοινωνίες χρησιμοποιούσαν τη μαγεία 
και συνεχίζουν να την χρησιμοποιούν µε αυτόν τον τρόπο. Με ένα διαφορετικό ίσως κατά 
περιόδους τρόπο, αλλά µε την ίδια συχνότητα, αν κρίνουµε απὀ την άνθηση των μαγικών 
πρακτικών στη σύγχρονη εποχή µας. 

